**Csongrád Város Polgármesterétől M**

Száma: Fjl/609-2/2022.

Témafelelős: Forgó M.

**ELŐTERJESZTÉS**

**Csongrád Városi Önkormányzat Városgazdasági, Ügyrendi és**

**Összeférhetetlenségi Bizottsága 2022. augusztus 22-i ülésére**

Tárgy: A Csongrádi Sporthorgász Egyesület kérelme a Csongrád, Fő utca 20. sz. alattiirodahelyiség bérleti szerződésének meghosszabbítására

Tisztelt Bizottság!

A Csongrádi Sporthorgász Környezet- és Természetvédő Egyesület 2017. szeptember 1. napja óta bérlője az önkormányzat tulajdonát képező 6640 Csongrád, Fő utca 20. szám alatti, 70 m2 alapterületű bérleménynek, melyben jelenleg az egyesület irodája működik. A bérlő 42.354 Ft/hó + ÁFA bérleti díjat fizet, bérleti szerződésének határideje 2022. augusztus 31. napján lejár.

A horgászegyesület azzal a kérelemmel fordult önkormányzatunkhoz, hogy kéri az üzlethelyiség bérleti szerződésének meghosszabbítását további 5 évre, azaz 2027. augusztus 31. napjáig.

Tekintettel arra, hogy a horgászegyesület tevékenysége a város és térsége számára széles lakossági igényt elégít ki, az iroda fennmaradásának érdekében javasolom a kérelem jóváhagyását, és a 8/2013.(II.25.) önkormányzati rendelet (vagyonrendelet) 6. § (4) bek. alapján a pályázat illetve árverés alóli mentesítés megadásával a bérleti szerződés fentiek szerinti módosítását. Javasolom, hogy a bérleti díj összegének módosítását 60.000 Ft/hó + ÁFA összegre, a szerződés egyéb rendelkezéseinek változatlanul hagyása mellett.

Kérem az előterjesztés megtárgyalását és a határozati javaslat elfogadását.

## HATÁROZATI JAVASLAT

Csongrád Városi Önkormányzat Városgazdasági, Ügyrendi és Összeférhetetlenségi Bizottsága megtárgyalta „A Csongrádi Sporthorgász Egyesület kérelme a Csongrád, Fő utca 20. sz. alattiirodahelyiség bérleti szerződésének meghosszabbítására” tárgyú előterjesztést, és az alábbi határozatot hozza:

A Bizottság a 8/2013.(II.25.) önkormányzat rendelet 6. § (4) bek. alapján, tevékenységének folytatása érdekében a pályázat illetve árverés alóli mentesítést a Csongrádi Sporthorgász Környezet- és Természetvédő Egyesület részére megadja.

A Bizottság felkéri a polgármestert a bérleti szerződés határidejének 2027. augusztus 31. napjáig történő meghosszabbítására 60.000 Ft/hó + ÁFA bérleti díj megállapításával, a szerződés egyéb rendelkezéseinek változatlanul hagyása mellett.

Felelős: Bedő Tamás polgármester

Határidő: azonnal

Csongrád, 2022. augusztus 10.

Bedő Tamás

polgármester